Corymbus
Corymbus in arte herbaria (botanice) est racemus compositus, laxa ramosissimaque inflorescentia indeterminata, floribus (et fructibus) pedicellatis per ramos secundarios adfixis, sic paniculae similis, sed floribus inferioribus caules longiores habentibus, ergo apice complanato aliquantum umbellae similis.

Brevius, corymbus est "brevis et lata aliquantumque complanata inflorescentia indeterminata cuius flores exteriores primum aperiuntur" (Bailey & Bailey 1976:1213).

Multa genera Maloidearum, sicut Crataegi et Sorbi, corymbos producunt; item corymbi sunt principales florum formae generum Sambuci et Viberni (Weberling 1989:277).

Bibliographia 

 Bailey, Liberty Hyde, et Ethel Zoe Bailey, editores. 1976. Hortus Third: A Concise Dictionary of Plants Cultivated in the United States and Canada. Rev. ed. Novi Eboraci: Macmillan.
 Rutkowski, Lucjan. 2006. Klucz do oznaczania roślin naczyniowych Polski niżowej. Warszawa: Wyd. Naukowe PWN. ISBN 83-01-14342-8. 
 Szwejkowska, J., et J. Szwejkowski. 2005. Botanika: Tom I: Morfologia. Warszawa: Wyd. Naukowe PWN. ISBN 83-01-13946-3.
 Tołpa, Stanisław, et Jan Radomski. 1971. Botanika: Podręcznik dla Techników Rolniczych. Warszawa: PWRiL. 
 Weberling, Focko. 1989. Morphology of Flowers and Inflorescences. Conversus ab R. J. Pankhurst. Cantabrigiae: Cambridge University Press. ISBN 978-0-521-25134-1.

Morphologia plantarum